জুলফিকার রায়হান (দিনাজপুর২৪.কম) সমাজের পিছিয়ে পড়া দলিত সম্প্রদায়ের প্রাপ্য অধিকার নিশ্চিত ও বৈষ্যম্য দূরীকরন শীর্ষক মত বিনিময় সভা, মঙ্গলবার সকালে স্থানীয় তালা শিল্পকলা অ্যাকাডেমি হলরুমে অনুষ্ঠিত হয়েছে। বেসরকারি সংস্থা দলিত, মহেশ্বরপাশা-খুলনা এর আয়োজনে, সংস্থার টিপসি প্রকল্পের অধিনে উক্ত সভা অনুষ্ঠিত হয়। দাতা সংস্থা সানজিনু-ইটালী এর সহযোগীতায় এবং দলিত তালা শাখার বাস্তবায়নে অনুষ্ঠিত সভায় সভাপতিত্ব করেন, দলিত’র শিক্ষা কর্মকর্তা মিসেস ধরাদেবী দাস। সভায় প্রধান অতিথি হিসেবে বক্তব্য রাখেন, তালা উপজেলা পরিষদ চেয়ারম্যান ঘোষ সনৎ কুমার। বিশেষ অতিথির বক্তৃতা করেন, তালা থানার ওসি মো. রেজাউল ইসলাম রেজা, তালা উপজেলা পরিষদের ভাইস চেয়ারম্যান মো. ইখতিয়ার হোসেন, জেবুন্নেছা খানম, খলিলনগর ইউনিয়ন পরিষদ চেয়ারম্যান প্রণব ঘোষ বাবলু, ইসলামকাটী ইউনিয়ন পরিষদ চেয়ারম্যান রঞ্জন রায়, তালা সরকারি কলেজের প্রভাষক জয়দেব কুমার ঘোষ, তালা উপজেলা মাধ্যমিক শিক্ষা অফিসার জাহিদুল ইসলাম, মহিলা বিষয়ক কর্মকর্তা নাসরিন জাহান, সহকারী প্রাথমিক শিক্ষা কর্মকর্তা মো. রফিকুল ইসলাম ও সাংবাদিক বি.এম. জুলফিকার রায়হান। দলিত’র সিডিও নিত্যনন্দ দাস’র সঞ্চালনায় সভায় অন্যান্যের মধ্যে দলিত এর টিপসি প্রকল্প ব্যবস্থাপক দেবব্রত বিশ্বাস, সিডিও রিনা দাস, শাওন সাহা, সমীর দাস, কমিউনিটি প্রতিনিধি স্বরসতী দাস, শিক্ষক রাজেস্বর দাস ও সুমিত্রা দাস প্রমুখ বক্তৃতা করেন। সভায়, উপজেলার সুজনশাহা বাজারে সেলুনির দোকানে রিশী সম্প্রদায়ের চুল বা দাড়ি কাটার ক্ষেত্রে সৃষ্ট বৈষম্য দূরীকরনের দাবী উত্থাপন হয়। এসময় উপজেলা পরিষদ চেয়ারম্যান ঘোষ সনৎ কুমার উক্ত বাজারের সেলুন দোকানে বৈষম্য দূরীকরনের জন্য সংশ্লিষ্ট এলাকার জনপ্রতিনিধিদের দায়িত্ব দেন। এছাড়া দলিত সম্প্রদায়ের অধিকার ও মর্যাদা রক্ষা এবং সামাজিক বিভিন্নখাতে চলমান বৈষম্য দূরীকরনের উপর আলোচনা হয়